पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायती राज विभाग की ओर से की जा रही कनिष्ठ लिपिक (एलडीसी) भर्ती में फर्जी प्रमाण पत्र पेश करने वाले अभ्यर्थियों की पोल खुलेगी। दस्तावेज सत्यापन का पहला चरण पूरा होने के बाद अब जिला परिषद प्रशासन ने दस्तावेज की जांच करने की पूरी तैयारी कर ली है।
इसके लिए सभी जिला परिषदों का ऑनलाइन रिकार्ड भी आ गया है। दस्तावेज सत्यापन से वंचित रहे अभ्यर्थी अब दस जून तक सत्यापन करा सकेंगे। इस दौरान अभ्यर्थी अपने फार्मों की गलती सुधरवा सकेंगे। इसके बाद अभ्यर्थियों को गलती सुधारने का मौका नहीं दिया जाएगा।
प्रमाण पत्रों की जांच के बाद कलेक्टर व जिला परिषद की कमेटी चयन सूची का अनुमोदन करेगी। इसके बाद चयनित अभ्यर्थियों को पंचायत समिति आवंटित की जाएगी। इधर, अभी तक कट ऑफ घोषित नहीं होने अभ्यर्थियों में काफी असमंजस बना हुआ है।
अब बढ़ेगी मुसीबत :
अभ्यर्थियों ने दस्तावेज सत्यापन तो करा लिया है। सैकड़ों अभ्यर्थियों ने ऑनलाइन आवेदन में गलती कर दी। अब गलती सुधारने के लिए दो दिन मिलने के कारण अभ्यर्थी संशय में है कि आखिर किन-किन जिलों में जाएं। इसके पीछे वजह है कि कई अभ्यर्थियों का कई जिलों में नंबर आ रहा है और उन्होंने सत्यापन भी करा दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn